Reaktory generácie III a III+ sú bezpečnejšie ako reaktory predchádzajúcich generácií. Ich vývoj bol iniciovaný snahou zlepšiť prevádzkovo-spoľahlivostné ukazovatele reaktorov generácie II a zároveň ďalej zlepšovať bezpečnostné charakteristiky. Za jadrovú bezpečnosť na príslušnom jadrovom zariadení zodpovedá držiteľ povolenia (licencie), teda prevádzkovateľ príslušného jadrového zariadenia. Kontrolným orgánom v oblasti jadrovej bezpečnosti na území Slovenskej republiky je Úrad jadrového dozoru (ÚJD SR), ktorý kontroluje, či všetky činnosti držiteľov povolení sú v súlade s pravidlami zaistenia jadrovej bezpečnosti. Úrad vykonáva štátny dozor nad jadrovou bezpečnosťou jadrových zariadení tak, aby jadrová energia v Slovenskej republike bola využívaná bezpečne a aby nedošlo k ohrozeniu zdravia obyvateľstva, k poškodeniu majetku a životného prostredia. Základné bezpečnostné charakteristiky reaktorov generácií III a III+ vo vzťahu k predchádzajúcim generáciám sú.  Základné bezpečnostné charakteristiky reaktorov generácií III a III+ vo vzťahu k predchádzajúcim generáciám: • nižšia frekvencia vzniku havarijných podmienok (vrátane ťažkých havárií), • zvládajú ťažké havárie vrátane zachytenia a chladenia, prípadne vzniknutej taveniny aktívnej zóny, sú vybavené prostriedkami na zvládanie ťažkých havárií ako súčasť projektového riešenia, • zvládajú Station Blackout (strata všetkých zdrojov elektrického napájania), • pravdepodobnosť poškodenia aktívnej zóny (CDF) je minimálne o rád nižšia ako pri súčasných prevádzkovaných JE (hodnota CDF je významne nižšia ako 1 E-5/rok), • pravdepodobnosť skorých alebo veľkých únikov rádioaktivity do okolia (LER) je minimálne o rád nižšia ako v súčasných prevádzkovaných JE (hodnota LER je významne nižšia ako 1 E-6/rok), • vo väčšej miere využívajú na bezpečnostné systémy pasívne prvky, na ktorých funkciu sa využívajú základné prírodné fyzikálne princípy, a sú tak menej závislé od elektrického napájania a od iných podporných systémov, • majú vyššiu redundanciu bezpečnostných systémov, • zvládajú závažnejšie vonkajšie udalosti (napr. pád lietadla, zemetrasenie) a prostriedky na zvládanie týchto udalostí sú súčasťou ich štandardného projektu, • majú lepšie požiarne zabezpečenie, • majú predĺženú lehotu, počas ktorej sa nie je potrebný zásah operátorov v prípade havárií.